Εθνική Οδός 56α (Ελλάδα)

Η **Εθνική Οδός 56α** **(ΕΟ56α)** είναι εθνική οδός στο λεκανοπέδιο Αττικής. Ξεκινάει από τον Σκαραμαγκά και διασχίζοντας τον Πειραιά καταλήγει στο Παλαιό Φάληρο. Μεγάλο μέρος της αποτελείται από τη *[[Λεωφόρος Ποσειδώνος|Λεωφόρο Ποσειδώνος]]* και σε μεγάλο μήκος έχει διατομή αυτοκινητοδρόμου.

## Ιστορικό και κατασκευαστικά χαρακτηριστικά

### Λεωφόρος Σχιστού - Σκαραμαγκά (Εθνικής Αντιστάσεως)
Η Εθνική Οδός 56α στο τμήμα μεταξύ του Ανισόπεδου Κόμβου με την Εθνική Οδό 8α και του ισόπεδου κόμβου με τη Λεωφόρο Πέτρου Ράλλη (Σαλαμίνος) ήταν κατασκευασμένη με διατομή οδού ταχείας κυκλοφορίας (1 λωρίδα ανά κατεύθυνση σε επαφή) και ασφαλτικό οδόστρωμα με εξαίρεση τα πρώτα 3 χιλιόμετρα της οδού που κατασκευάσθηκαν από σκυρόδεμα. Το μήκος της ήταν 6,9 χιλιόμετρα και το πλάτος της οδού με τα ερείσματα αυτής ήταν 10,60 μέτρα. Το κόστος κατασκευής της οδού ανήλθε σε 24.100.000 δραχμές εξαιρουμένης της δαπάνης κατασκευής του οδοστρώματος από σκυροδέματος μήκους 3.000 μέτρων). Κατά την περίοδο 1983-86 ανακατασκευάζεται από την εταιρεία ΚΑΣΤΩΡ Α.Τ.Ε. η Λεωφόρος Σχιστού - Σκαραμαγκά σε μήκος 3 χιλιομέτρων. Τα έργα αφορούν διπλασιασμό του οδοστρώματος και διαμόρφωση με δύο (2) λωρίδες κυκλοφορίας ανά κατεύθυνση συν μία λωρίδα ανωφερείας και κεντρική νησίδα και ισόπεδες διασταυρώσεις εκτός από μία κοντά στο Πέραμα όπου κατασκευάσθηκε ανισόπεδος κόμβος για τη σύνδεση της με την Περιφερειακή Οδό Λιμένος Πειραιώς στα όρια του Δήμου Περάματος.

### Περιφερειακή Οδός Δραπετσώνος
Ξεκινά από την οδό Ακτής Ιωνίας και απολήγει στη διασταύρωση της με την διπλής κατεύθυνσης οδό Κόνωνος. Αποτελείται από 6 υποτμήματα:
* **Τμήμα 1.** Ισόπεδος Κόμβος Ακτής Ιωνίας - Ισόπεδη διασταύρωση Παλαιάς Οδού Κοντοπούλου: Στο τμήμα αυτό της Εθνικής Οδού 56α έγιναν οι δύο παράλληλες Σήραγγες Ιχθυόσκαλας για την άρση της επικινδυνότητος και την παράκαμψη του Ατμοηλεκτρικού Σταθμού Κερατσινίου στο συγκεκριμμένο τμήμα της οδού. Το τμήμα αυτό έχει διατομή αυτοκινητοδρόμου με διπλό διάζωμα και διαχωριστική νησίδα η οποία διακόπτεται λίγο πρίν τις σήραγγες. Τα έργα για την κατασκευή των σηράγγων εκτελέστηκαν από την κοινοπραξία Κλέαρχος Ρούτσης Α.Τ.Ε. - J&P Άβαξ - Τεχνοδομή - Αδερφοί Μιχαήλ Τραυλού Α.Β.Ε.Τ.Ε. 
* **<u>Τμήμα 2.</u>** Ισόπεδη διασταύρωση Παλαιάς Οδού Κοντοπούλου - Κόμβος Ο.Λ.Π.: Στο τμήμα αυτό έγιναν έργα αναβαθμίσεως της οδού σε αυτοκινητόδρομο από την κοινοπραξία Κλέαρχος Ρούτσης Α.Τ.Ε. - Ελληνική Τεχνική Α.Τ.Ε.Β.Ε. - Συν Τεχνική Α.Τ.Ε. με την κατασκευή των κλάδων της γεφύρας Τσιμεντοβιομηχανίας Ηρακλής και τον ανισόπεδο κόμβο οδού Μιχαληνού με την σήραγγα που κατασκεύασε η Ελληνική Τεχνική Α.Τ.Ε. και τις ηλεκτρομηχανολογικές εγκαταστάσεις τις τοποθέτησε η Κλέαρχος Ρούτσης Α.Τ.Ε. μέχρι την έξοδο του Ανισοπέδου Κόμβου του Ο.Λ.Π.
* **<u>Τμήμα 3.</u>** Ανισόπεδος Κόμβος Ο.Λ.Π. - Ανισόπεδος Κόμβος Ακτής Ηετιωνίας: Στο τμήμα αυτό κατασκευἀσθηκε γέφυρα από την οποία διέρχεται η Λεωφόρος Ανδρέα Παπανδρέου η οποία ξεκινά από την έξοδο του ανισοπέδου κόμβου Ακτής Ηετιωνίας και καταλήγει λίγο πριν τον Ανισόπεδο Κόμβο Ο.Λ.Π.. Η γέφυρα κατασκευάσθηκε από την Τεχνική Εταιρεία J&P Άβαξ και η Ανώνυμος Τεχνική Εταιρεία ΠΡΟΕΤ τοποθέτησε τα αφαιρετά θωράκια ασφαλείας της διαχωριστικής νησίδας σε όλο το μήκος της γεφύρας.
* **<u>Τμήμα 4.</u> **Ανισόπεδος Κόμβος Ακτής Ηετιωνίας - Διασταύρωση Οδού Κόνωνος: Στο τμήμα αυτό από τον ανισόπεδο κόμβο Ακτής Ηετιωνίας ο οποίος κατασκευάσθηκε από την Α.Ε. "Κλέαρχος Ρούτσης", συνδέεται η Εθνική Οδός 56α με την Ακτή Βασιλειἀδη. Η οδός φθάνει μέχρι τον ισόπεδο κόμβο Αγίου Διονυσίου όπου μετἀ ξεκινά η Λεωφόρος Κονδύλη στην οποία έγιναν έργα αναβαθμίσης με το ξήλωμα των εναπομεινασών γραμμών του τροχιοδρόμου και την κατασκευή διαχωριστικού διαζώματος με χαλύβδινα θωράκια ασφαλείας ως την Οδό Κόνωνος όπου μεταβλήθηκε σε λεωφόρο ταχείας κυκλοφορίας μέσω διπλασιασμού των κλάδων της.
* **<u>Τμήμα 5.</u> **Διασταύρωση Οδού Κόνωνος - Λεωφόρος Τροχιοδρόμων: Στο τμήμα αυτό η 56α περνά παραλλήλως με τις γραμμές των Η.Σ.Α.Π. μέχρι και το Φάληρο όπου εκεί βρίσκονται 2 ανισόπεδοι κόμβοι:
** *Ανισόπεδος Κόμβος Λεωφόρου Βεϊκου με τη Λεωφόρο Τροχιοδρόμων παρά το Γήπεδο Καραϊσκάκη:* Ο κόμβος αυτός κατασκευάσθηκε σε δύο φάσεις:
*** 1η φάση: Το 1969 κατασκευάστηκε η 1η γέφυρα της λεωφόρου Βεΐκου λόγω των Πανευρωπαϊκών Αγώνων. Η στατική μελέτη της συντάχθηκε από την Ε.Π.Ε. "Ευπαλίνος" και κατασκευάστηκε από την Α.Ε. "Οδών και Οδοστρωμάτων".
*** 2η φάση: Το 1985 η Α.Ε. "Άκτωρ" κατασκεύασε 2 ακόμη γέφυρες τις οποίες θεμελίωσε επί πασσάλων. Τα έργα τελείωσαν τον Σεπτέμβριο 1985.
** *Ανισόπεδος Κόμβος Αυτοκινητοδρόμου 1 με τη Λεωφόρο Τροχιοδρόμων:* Αυτός ο ανισόπεδος κόμβος βρίσκεται λίγο παρακάτω από τον ανισόπεδο κόμβο Βεΐκου. Τα χαρακτηριστικά του είναι τα εξής:
*** *Τεχνική Μελέτη του έργου:* Άξων Μελέται Α.Ε., Κωνσταντίνος Μπιτσικώκος.
*** *Κατασκευή:* Bιοτέρ Α.Ε., Ευκλείδης Α.Τ.Ε., Κοινοπραξία Άκτωρ Α.Τ.Ε. - Ελληνική Τεχνοδομική Α.Ε. - Μοχλός Α.Ε.
* **<u>Τμήμα 6.</u>** Λεωφόρος Ποσειδώνος - Ανισόπεδος Κόμβος Λεωφόρου Ανδρέα Συγγρού (Δέλτα Φαλήρου): Στο τμήμα αυτό η Λεωφόρος Ποσειδώνος φθάνει μέχρι και τον ανισόπεδο κόμβο Λεωφόρου Ανδρέα Συγγρού. Η Λεωφόρος Ποσειδώνος είναι το δεύτερο έργο που έγινε για την κυκλοφοριακή και οδική αναβάθμιση της Εθνικής Οδού 56α. Η κατασκευἠ της ξεκίνησε το 1976 από την Παντεχνική Α.Ε. Το έργο είχε κωδική ονομασία *ΚΟ15/76* και κύριος αυτού ήταν η Υπηρεσία Ελέγχου Κατασκευής Μονίμων Οδοστρωμάτων Μείζονος Πρωτευούσης (Υ.Ε.Κ.Μ.Ο.Μ.Π.). Το κόστος του έργου ανήλθε σε 200.000.000 δραχμές.
* **<u>Ανισόπεδος Κόμβος Δέλτα Φαλήρου:</u> **Ο ανισόπεδος κόμβος Δέλτα Φαλήρου κατασκευάσθηκε την περίοδο 1977 - 1980. Πρόκειται για ένα πολύ μεγάλο οδικό έργο το οποίον συνδέει την Εθνική Οδό 91 (Λεωφόρος Συγγρού) με την Εθνική Οδό 56α. Κατασκευάσθηκε από την Εργοληπτική Εταιρεία Δημοσίων Έργων Σκαπανεύς Α.Τ.Ε. και μελετήθηκε από το Τεχνικό Γραφείο Ευπαλινός Τ.Ε.Π.Ε. και τον Καθηγητή του Εθνικού Μετσόβιου Πολυτεχνείου Κωνσταντίνο Αμπακούμκιν. Το έργο επέβλεψε το Υπουργείο Δημοσίων Έργων και Επιβλέπων Μηχανικός ήταν ο Κωνσταντίνος Λάγιος. Ο ανισόπεδος κόμβος Δέλτα Φαλήρου ήταν μέχρι τότε ένα από τα μεγαλύτερα δημόσια έργα της Ελλάδος και κατασκευάσθηκε από προεντεταμένο σκυρόδεμα. Το κόστος του ήταν 400.000.000 δραχμές. 
## Κατάλογος Κόμβων

## Προτάσεις
### Ανισόπεδοι Κόμβοι στον Σκαραμαγκά

Πρόκειται για ένα από τα σημαντικότερα οδικά έργα για όλη την Αττική και ειδικά για την κίνηση της Εθνικής οδού 8α από τον Πειραιά και την Λεωφόρο Αθηνών. Ο προϋπολογισμός του έργου είναι 47.853.499 ευρώ. Το έργο είναι από τα πλέον απαραίτητο για την περιοχή καθώς το φαινόμενο της κυκλοφοριακής συμφόρησης στη Λεωφόρο Σχιστού και την Λεωφόρο Αθηνών στην περιοχή του Σκαραμαγκά τείνει να γίνει καθημερινό φαινόμενο. Ο ένας ανισόπεδος κόμβος που υπάρχει και συνδέει την Λεωφόρο Σχιστού με την Εθνική Οδό δεν μπορεί να χειριστεί την σημερινή κίνηση και η κατασκευή νέου θα λύσει το σημερινό πρόβλημα. Τα χαρακτηριστικά του έργου είναι:
* *Η κατασκευή του ανισόπεδου ημικόμβου [[Σκαραμαγκάς Αττικής|Σκαραμαγκά]],*
* *Η κατασκευή του ανισόπεδου κόμβου [[Ναυπηγεία Σκαραμαγκά|Ναυπηγείων]], ο οποίος προβλέπεται να εξυπηρετεί τη σύνδεση της Λεωφόρου Εθνικής Αντιστάσεως (Σχιστού) με την οδό Παλάσκα,*
* *Η βελτίωση του ανισόπεδου κόμβου Σχιστού μεταξύ της [[Εθνική Οδός 8α (Ελλάδα)|Εθνικής οδού 8α]] και της Λεωφόρου Εθνικής Αντιστάσεως - Σχιστού*
* *Η ολοκλήρωση του Ημιδιανοιχθέντος τμήματος της Δυτικής Περιφερειακής Λεωφόρου Αιγάλεω ([[Αυτοκινητόδρομος 65 (Ελλάδα)|Αυτοκινητόδρομος 65]]) σε μήκος 1,5 χλμ. περίπου, από το πέρας του κατασκευασμένου και ήδη σε λειτουργία τμήματος της Λεωφόρου, μέχρι τα όρια του Ανισόπεδου Ημικόμβου Σκαραμαγκά (συμβολής της Δ.Π.Λ.Α. στην [[Εθνική Οδός 8α (Ελλάδα)|ΕΟ 8α]]), καθώς και τα απαιτούμενα έργα συλλεκτήρων όμβριων και αποχετεύσεως, οδοφωτισμού, σηματοδοτήσεως, σημάνσεως - ασφαλίσεως και πρασίνου.*

### Υπογειοποίηση Λεωφόρου Ποσειδώνος
Η υπογειοποίηση της λεώφορου προτάθηκε από τον Ρέντσο Πιάνο στην μελέτη του για την ανάπλαση του φαληρικού όρμου. Το όραμα της μελέτης είναι η σύνδεση της πόλης (Καλλιθέα, Μοσχάτο, Νέο Φάληρο) με τη θάλασσα, μια σχέση που έχει διαρραγεί από τη δημιουργία της Λεωφόρου Ποσειδώνος και της συνεχούς κάλυψης των ακτών. Για τον λόγο αυτό, το μεγαλύτερο τεχνικό έργο που περιλαμβάνει είναι η μετακίνηση της λεωφόρου Ποσειδώνος προς τη θάλασσα και η πλήρης υπογειοποίησή της. Οι πέντε κάθετοι δρόμοι θα εκτείνονται προς τη θάλασσα ως πεζόδρομοι και θα καταλήγουν σε προκυμαίες.

## Παραπομπές


## Πηγές
* OpenStreetMap

56α
56α
Κατηγορία:Δρόμοι της Αθήνας